Diari Oficial de la Generalitat Valenciana


Sumari del DOGV 5427, del 12-01-2007 (2006/14970)

RESOLUCIÓ de 14 de desembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del conveni marc de col·laboració entre la Fundació Valenciana de la Qualitat i la Conselleria de Justícia, Interior i Administracions Públiques per a la realització d'activitats de difusió de la qualitat en els servicis de l'administració pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5427

Data del DOGV
:   12-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/14655


Data del document
:   14-12-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Justícia, Interior i Administracions Públiques
    * Fundació Valenciana de la Qualitat
    * cooperació administrativa
    * administració regional

Subscrit, després de la tramitació prèvia reglamentària, entre la  
Fundació Valenciana de la Qualitat i la Conselleria de Justícia, Interior  
i Administracions Públiques, el 13 de novembre de 2006, un conveni  
marc de col·laboració per a la realització d'activitats de difusió de  
la qualitat en els servicis de l'administració pública, i en compliment  
del que establix l'article 3.4 del Decret 20/1993, de 8 de febrer, del  
Govern Valencià, cal publicar en el Diari Oficial de la Generalitat  
Valenciana l'esmentat conveni, que ha quedat inscrit en el Registre de  
Convenis amb el número 1233/2006, i que figura com a annex d'esta  
resolució.  
València, 14 de desembre de 2006.- El director general de Relacions  
amb les Corts i Secretariat del Govern: Antonio V. Peral Villar.  
Conveni marc de col·laboració entre la Fundació Valenciana de la  
Qualitat i la Conselleria de Justícia, Interior i Administracions Públiques  
per a la realització d'activitats de difusió de la qualitat en els servicis  
de l'administració pública  
València, 13 de novembre de 2006  
Reunits  
D'una banda, Miguel Peralta Viñes, conseller de Justícia, Interior  
i Administracions Públiques de la Generalitat, en nom i representació  
d'esta, amb poders suficients per a la celebració d'este acte en virtut  
del que disposa la llei 5/1983, de Govern Valencià, i en l'article 6 del  
Decret 153/2005, de 28 d'octubre, del Consell de la Generalitat, pel  
qual s'aprova el Reglament Orgànic i Funcional de la Conselleria de  
Justícia, Interior i Administracions Públiques, amb seu a València, carrer  
Miquelet, 5.  
I, de l'altra, Carmen Martorell Pallás, presidenta de la Fundació  
Valenciana de la Qualitat, que actua en nom i representació d'este  
organisme, amb seu a València, plaça de l'Ajuntament, número 7, amb  
poders suficients per a la celebració d'este acte en virtut del que establixen  
els estatuts de l'esmentada fundació, i atorgats davant del notari  
Alfonso Pascual de Miguel amb data 3 de maig de 2006, número  
1205.  
Ambdós representants es reconeixen mútuament capacitat jurídica  
suficient i subscriuen, en nom de les respectives entitats el present  
conveni, i, a este efecte,  
Manifesten  
Primer. Que FVQ centra les seues activitats en l'àmbit de la qualitat,  
tenint com a missió fonamental difondre i impulsar la cultura de la  
qualitat i l'excel·lència entre les organitzacions de la Comunitat Valenciana,  
així com potenciar la formació i el suport en el camí cap a la  
millora.  
Segon. Que dins de les activitats de la fundació es considera element  
imprescindible proporcionar instruments d'assegurament de la  
qualitat.  
Tercer. Que la Conselleria de Justícia, Interior i Administracions  
Públiques, a través de l'Àrea de Modernització, Gestió de Qualitat i  
Inspecció de Servicis de la Direcció General d'Administració Autonòmica,  
té com a missió impulsar la modernització i millora de la qualitat  
dels servicis públics prestats als ciutadans i contribuir a la millora de  
la gestió de l'organització autonòmica, controlant i avaluant els seus  
servicis, a través, entre altres, d'un sistema d'avaluació de la qualitat  
dels centres, entitats i servicis de l'administració de la Generalitat, utilitzant  
com a referència el model EFQM d'Excel·lència.  
Quart. Tant la Fundació Valenciana de la Qualitat (d'ara en avant  
denominada FVQ o la Fundació) com l'Àrea de Modernització, Gestió  
de Qualitat i Inspecció de Servicis de la Direcció General d'Administració  
Autonòmica (d'ara en avant Àrea de Modernització) compartixen  
aspectes essencials de la seua respectiva missió i tenen objectius  
que en alguns aspectes resulten coincidents, la qual cosa fa aconsellable  
establir línies de treball per a una actuació conjunta o coordinada  
en aquells espais en què es produïx esta coincidència de metes i unir  
esforços a fi d'aconseguir una major difusió de la cultura de la qualitat  
en els servicis de l'administració pública.  
Per la qual cosa, convenint ambdues parts la consecució dels  
objectius proposats, estan d'acord en la firma del present conveni, de  
conformitat amb les següents  
Clàusules  
Primera. Objecte del conveni  
L'objecte del present conveni és establir un marc de col·laboració  
entre FVQ i l'Àrea de Modernització, per a la realització d'actuacions  
de difusió de qualitat dels servicis en l'administració pública.  
Segona. Obligacions de les parts  
Tant la Fundació com l'Àrea de Modernització es comprometen a  
desplegar actuacions conjuntes relacionades amb l'objecte d'este conveni,  
dirigides principalment a:  
- Establir fòrums per a facilitar l'intercanvi d'experiències i bones  
pràctiques de gestió en els diferents àmbits de l'administració i participar  
en l'organització conjunta d'esdeveniments (congressos o jornades)  
dirigits tant a la reflexió com a la difusió.  
- Col·laborar en la publicació i difusió de materials, tant d'aquells  
que puguen servir de suport a les activitats formatives, com destinats a  
la difusió d'una cultura de qualitat.  
- Difondre i impulsar, en l'àmbit de la administració pública  
valenciana, els reconeixements i segells d'excel·lència de la FVQ, a  
fi de reconéixer les millors organitzacions en el seu avanç i progressió  
en l'excel·lència.  
- Promoure i realitzar estudis i anàlisis sobre temes relacionats  
amb la gestió de qualitat en l'àmbit de la Comunitat Valenciana.  
Tercera. Procediment d'acreditació. Comité de seguiment  
Per a un millor funcionament d'este conveni, les parts constituiran  
un Comité de Seguiment format per dos representants de cada una de  
les parts, que es reunirà quan així ho considere oportú per a avaluar el  
grau de compliment d'este conveni i proposar a les parts les actualitzacions  
o modificacions que entenga necessàries. Este comité establirà  
els models i protocols de gestió aplicables.  
Quarta. Preu i despeses  
Les clàusules del conveni marc de col·laboració no suposen despeses  
específiques. Les especificacions sobre les despeses de les accions  
en què es concreta la col·laboració figuraran en els annexos del conveni.  
En tot cas, no es derivaran obligacions de caràcter econòmic per a  
la Conselleria de Justícia, Interior i Administracions Públiques.  
Cinquena. Duració  
Les parts fixen com a data d'inici de les actuacions acordades, la  
data de firma del present conveni. El termini de validesa serà d'un any,  
que es prorrogarà automàticament pels mateixos períodes de temps llevat  
que qualsevol de les parts notifique a l'altra la seua voluntat de no  
prorrogar-lo amb, almenys, un mes de preavís respecte a la data en què  
la pròrroga hauria de produir-se.  
Sisena. Seguiment, avaluació i modificació del conveni  
Sense perjuí que es puguen plantejar modificacions o actualitzacions  
en qualsevol altre moment, les parts firmants del present conveni  
proposaran les actuacions a realitzar per a cada exercici, les quals, una  
vegada acordades i firmades per ambdós parts, s'incorporaran al present  
conveni com a annexos.  
Setena. Confidencialitat  
Les parts firmants del present conveni es comprometen a utilitzar  
la informació de conformitat amb el que establix la normativa vigent  
sobre protecció de dades. Així mateix, ambdues parts es comprometen  
a mantindre la confidencialitat dels informes tant rebuts com emesos.  
Vuitena. Difusió i utilització de resultats  
Ambdues parts es comprometen a programar amb suficient antelació  
les dates, llocs i horaris de les rodes de premsa, presentacions  
o qualsevol altre tipus d'acte protocol·lari lligat a este treball, perquè  
representants, tant de FVQ com de la conselleria, puguen assistir-hi.  
Novena. Rescissió i litigi  
El present conveni podrà resoldre's a petició de qualsevol de les  
parts, prèvia comunicació per escrit amb una antelació mínima de tres  
mesos, sent causa de resolució en tot cas l'incompliment de qualsevol  
clàusula del present conveni, o de qualssevol altres obligacions que,  
derivades de la seua naturalesa, siguen arreplegades per les disposicions  
legals vigents, sense que en este cas siga necessari respectar cap  
preavís.  
Les qüestions sorgides sobre la interpretació, desenvolupament,  
modificació, resolució i efectes que pogueren derivar-se de l'aplicació  
del present conveni marc, seran resoltes per ambdós parts que tractaran  
de solucionar qualsevol discrepància, d'acord amb els principis de  
bona fe i equilibri en les prestacions que orienten les relacions entre  
les parts.  
En cas de desacord, les qüestions litigioses seran resoltes per la  
jurisdicció contenciosa administrativa.  
Perquè així conste als efectes oportuns en prova de conformitat,  
les parts firmen el present document en triple versió exemplar i a un  
sol efecte a València, 13 de novembre de 2006.  
Deu. Règim jurídic  
Al present conveni se li aplicarà la regulació continguda en el  
Decret 20/1993, de 8 de febrer, del Govern Valencià, pel qual es regula  
el Registre de Convenis i s'establix el règim juridicopressupostari dels  
convenis que subscriga la Generalitat Valenciana i les seues normes de  
desplegament.  
El conseller de Justícia, Interior i Administracions Públiques:  
Miguel Peralta Viñes.  
La presidenta de FVQ: Carmen Martorell Pallás.  
ANNEX  
Al conveni marc de col·laboració entre la Fundació Valenciana  
de la Qualitat i la Conselleria de Justícia, Interior i Administracions  
Públiques per a la realització d'activitats de difusió de la qualitat en  
els servicis de l'administració pública  
D'acord amb el que establix la clàusula quarta de l'esmentat conveni,  
ambdues parts, de comú acord, establixen les actuacions a desplegar  
durant l'exercici 2006, que es concreten en les següents:  
Per part de la Fundació Valenciana de la Qualitat:  
- Assumir la impressió, publicació i difusió del cas pràctic denominat  
«Direcció General de Consum», a fi de facilitar l'assimilació  
del procés d'avaluació per mitjà del model EFQM, en totes aquelles  
institucions públiques valencianes que opten per este.  
- Difondre i impulsar, en l'àmbit de l'administració pública valenciana,  
els reconeixements i segells d'excel·lència de la FVQ a qui correspondrà  
l'entrega dels reconeixements.  
- Participar en les jornades sobre pràctiques de millora de la qualitat  
en les organitzacions de la Generalitat Valenciana en què diferents  
grups de millora intercanvien experiències.  
- Realitzar la convocatòria oficial per a la realització d'un estudi  
sobre el grau d'implantació d'accions o programes de qualitat total en  
l'àmbit de la Generalitat Valenciana.  
Per part de l'Àrea de Modernització:  
1. Respecte a la publicació del cas pràctic denominat «Direcció  
General de Consum», Àrea de Modernització autoritza a FVQ a publicar,  
difondre i utilitzar el cas pràctic que s'editarà de forma conjunta i  
en el qual s'inserirà una referència a ambdues organitzacions.  
2. Facilitar la difusió dels reconeixements i segells d'excel·lència  
de FVQ, en l'àmbit de la Generalitat Valenciana. Així mateix, collaborarà  
en la divulgació del Premi d'Excel·lència, en la seua categoria  
d'Administració Pública.  
3. Col·laborar amb FVQ per a tutoritzar l'estudi sobre el grau  
d'implantació d'accions o programes de qualitat total en l'àmbit de la  
Generalitat Valenciana.  
4. Col·laboració i participació tant en el comité d'avaluadors com  
en els distints fòrums i meses constituïts al si de la FVQ.  
València, 13 de novembre de 2006  
El conseller de Justícia, Interior i Administracions Públiques:  
Miguel Peralta Viñes.  
La presidenta de FVQ: Carmen Martorell Pallás.